ประกาศกระทรวงมหาดไทยประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลสะเดา ตำบลปริกตำบลสำนักแต้วและตำบลสำนักขามอำเภอสะเดาจังหวัดสงขลา อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่๑ หมายความว่าพื้นที่บริเวณดังต่อไปนี้ทิศเหนือจดเขตเทศบาลตำบลสะเดา เขตป่าสงวนแห่งชาติป่าควนโต๊ะดุดและป่าควนทวด ป่าควนสามง่อนและเส้นตรงตามแนวเขตเทศบาลจนถึงเส้นขนานระยะ ๑,๕๐๐ เมตร กับศูนย์กลางทางหลวงแผ่นดินหมายเลข๔ทิศตะวันออกจดเส้นขนานระยะ ๑,๕๐๐เมตร กับศูนย์กลางทางหลวงแผ่นดินหมายเลข ๔ทิศใต้จดถนนสาธารณะไม่ปรากฏชื่อ ฟากเหนือ คลองครอบ ฝั่งเหนือ และเขตเทศบาลตำบลสะเดาทิศตะวันตกจดเขตเทศบาลตำบลสะเดาเว้นแต่พื้นที่บริเวณที่๒บริเวณที่๒ หมายความว่าพื้นที่บริเวณดังต่อไปนี้๒.๑ ทิศเหนือเริ่มต้นจากทางหลวงแผ่นดินหมายเลข ๔ (ถนนเพชรเกษม)ฟากตะวันออกตรงจุดที่ห่างตามแนวขนานระยะ๒๐๐ เมตรกับศูนย์กลางซอยแสงอาทิตย์ เป็นเส้นขนานระยะ ๒๐๐ เมตรกับศูนย์กลางซอยแสงอาทิตย์ ไปทางทิศตะวันออก บรรจบแนวขนานระยะ ๖๐๐ เมตรกับศูนย์กลางทางหลวงแผ่นดินหมายเลข๔ (ถนนเพชรเกษม)ทิศตะวันออกเป็นเส้นขนานระยะ ๖๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)ไปทางทิศใต้บรรจบแนวขนานระยะ๒๐๐ เมตรกับศูนย์กลางถนนสำนักแต้วทิศใต้เป็นเส้นขนานระยะ ๒๐๐ เมตรกับศูนย์กลางถนนสำนักแต้ว ไปทางทิศตะวันตกบรรจบทางหลวงแผ่นดินหมายเลข ๔ (ถนนเพชรเกษม)ฟากตะวันออกทิศตะวันตกเป็นเส้นเลียบทางหลวงแผ่นดินหมายเลข ๔ (ถนนเพชรเกษม)ฟากตะวันออกไปทางทิศเหนือ บรรจบถนนรวมไทย ๒ ฟากเหนือ เป็นเส้นเลียบถนนรามไทย ๒ ฟากเหนือไปทางทิศตะวันออก บรรจบถนนประชาบำรุง ฟากตะวันออก เป็นเส้นเลียบถนนประชาบำรุงฟากตะวันออก ถนนลูกเสือ ฟากตะวันออก ไปทางทิศเหนือ บรรจบแนวเขตธนาคารออมสินสาขาสะเดา และศูนย์บริการสาธารณสุข ฝ่ายป้องกันและบรรเทาสาธารณภัยเทศบาลตำบลสะเดาด้านใต้ เป็นเส้นเลียบแนวเขตธนาคารออมสิน สาขาสะเดา และศูนย์บริการสาธารณสุข ฝ่ายป้องกันและบรรเทาสาธารณภัยเทศบาลตำบลสะเดาด้านใต้ ไปทางทิศตะวันตก บรรจบทางหลวงแผ่นดินหมายเลข ๔ (ถนนเพชรเกษม)ฟากตะวันออกเป็นเส้นเลียบทางหลวงแผ่นดินหมายเลข ๔ (ถนนเพชรเกษม)ฟากตะวันออกไปทางทิศเหนือบรรจบจุดเริ่มต้น๒.๒ ทิศเหนือเริ่มต้นจากทางหลวงแผ่นดินหมายเลข ๔๐๕๔ (ถนนปาดังเบซาร์)ฟากใต้ตรงจุดที่เป็นเส้นเลียบทางหลวงแผ่นดินหมายเลข ๔๐๕๔ (ถนนปาดังเบซาร์)ฟากใต้ไปทางทิศตะวันออกบรรจบจุดที่อยู่ห่างจากศูนย์กลางทางหลวงแผ่นดินหมายเลข ๔ (ถนนเพชรเกษม)ไปตามแนวทางหลวงแผ่นดินหมายเลข๔๐๕๔ (ถนนปาดังเบซาร์)ไปทางทิศตะวันตกระยะ๔๖๐ เมตรทิศตะวันออกเป็นเส้นตรงไปทางทิศใต้ บรรจบถนนรวมไทย ๒ ตรงจุดที่อยู่ห่างตามแนวขนานระยะ ๔๐๐เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)เป็นเส้นเลียบถนนรวมไทย๒ ไปทางทิศตะวันออกบรรจบทางหลวงแผ่นดินหมายเลข ๔ (ถนนเพชรเกษม)ฟากตะวันตก เป็นเส้นเลียบทางหลวงแผ่นดินหมายเลข๔ (ถนนเพชรเกษม)ไปทางทิศใต้บรรจบแนวขนานระยะ ๒๐๐ เมตรกับแนวเส้นตรงที่ต่อจากศูนย์กลางถนนสำนักแต้วทิศใต้เป็นเส้นตั้งฉากกับศูนย์กลางทางหลวงแผ่นดินหมายเลข ๔ (ถนนเพชรเกษม)ไปทางทิศตะวันตกบรรจบแนวขนานระยะ ๑,๐๐๐เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)เป็นเส้นตรงไปทางทิศเหนือบรรจบจุดเริ่มต้นทั้งนี้ตามแผนที่ท้ายประกาศกระทรวงมหาดไทยนี้ข้อ๒ให้กำหนดพื้นที่บางส่วนในท้องที่ตำบลสะเดา ตำบลปริก ตำบลสำนักแต้วและตำบลสำนักขาม อำเภอสะเดา จังหวัดสงขลา ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารบางชนิดและบางประเภทดังต่อไปนี้(ก)ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข)ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง เว้นแต่อาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)ที่มีว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ประกาศกระทรวงมหาดไทยนี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลสะเดา ตำบลปริกตำบลสำนักแต้วและตำบลสำนักขามอำเภอสะเดาจังหวัดสงขลา [ดูข้อมูลจากภาพกฎหมาย]มยุรี/พิมพ์๒๐พฤษภาคม ๒๕๔๗ทรงยศ/ศุภสรณ์/ตรวจ๒๗พฤษภาคม ๒๕๔๗A+B[๑] รก.๒๕๔๖/พ๑๐๑ง/๗๒/๔ กันยายน ๒๕๔๖